Lovitură pentru posesorii de mașini de lux din Franța. "Surpriza" pregătită de președintele Macron.
Franța vrea să crească impozitul pentru mașinile rapide, puternice și scumpe. Impozitul pentru un Ferrari, Lamborghini sau Rolls-Royce ar ajunge la 50.000 euro/an. Franța are deja cele mai mari impozite auto din Europa.
Emmanuel Macron vrea să bage adânc mâinile în buzunarul posesorilor de mașini rapide, puternice și scumpe din Franța. Parlamentul de la Paris dezbate creșterea taxelor de poluare, care sunt deja cele mai mari din Europa.Mașinile care emit peste 225 de grade de dioxid de carbon per kilometru riscă să fie lovite de un impozit anual de 50 de mii de euro! La această categorie intră cele mai luxoase și rapide mașini. Este vorba despre modele precum Rolls Royce Cullinan, Bentley Flying Spur, Ferrari Portofino (foto articol), Lamborghini Urus și toată gama sau AMG de la Mercedes.Felipe Munoz, analist pe piața auto, spune că noile taxe, dacă vor trece, vor distruge piața de mașini de lux din Franța. Salvarea ar putea veni de la electrificarea sportivelor și SUV-urilor de lux. Franța este a doua cea mai mare piață auto din Europa.